Diari Oficial de la Generalitat Valenciana


Sumari del DOGV 5564, del 26-07-2007 (2007/9811)

ORDE de 24 de juliol de 2007, de la Conselleria d'Immigració i Ciutadania, per la que es desenrotlla el Decret 101/2007, de 13 de juliol, del Consell de la Generalitat, pel que s'aprova el Reglament orgànic i funcional de la Conselleria d'Immigració i Ciutadania.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/07/24/(1)/dof/vci/html**

### Dades del document

Número de DOGV
:   5564

Data del DOGV
:   26-07-2007

Secció del DOGV
:   I. DISPOSICIONS GENERALS

Número del document
:   2007/9811


Data del document
:   24-07-2007

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * Conselleria Immigració i Ciutadania
    * legislació
    * reglament intern
    * administració regional

ORDE de 24 de juliol de 2007, de la Conselleria d'Immigració i Ciutadania, per la que es desenrotlla el Decret 101/2007, de 13 de juliol, del Consell de la Generalitat, pel que s'aprova el Reglament orgànic i funcional de la Conselleria d'Immigració i Ciutadania. [2007/9811]  
Per mitjà del Reglament Orgànic i Funcional de la conselleria d'Immigració i Ciutadania, aprovat per Decret 101/2007, de 13 de juliol, del Consell de la Generalitat, s'han establit els òrgans de nivell directiu de la conselleria i s'han determinat les competències atribuïdes a estos òrgans.  
Derivat del Reglament Orgànic i Funcional procedix efectuar el desenrotllament de l'estructura orgànica de la conselleria d'Immigració i Ciutadania establint, en funció de les competències dels seus òrgans directius, l'estructura i funcions del nivell administratiu.  
En conseqüència, en compliment del que preveu la disposició final primera del mencionat decret, i de conformitat amb el que disposen els articles 28.e) i 65 de la Llei 5/1983, de 30 de desembre, del Consell, amb un informe previ de la conselleria de Justícia i Administracions Públiques i de la conselleria d'Economia, Hisenda i Ocupació,   
ORDENE  
Capítol I  
Del conseller  
Article 1  
1. Directament del conseller depén el Gabinet del conseller com a òrgan de suport i assistència immediata al titular del Departament, que exercirà les funcions que este li encomane.  
2. Directament del conseller depén el Gabinet Tècnic, amb rang d'àrea, com a unitat administrativa que exercix les funcions concernents a planificació, documentació, publicacions, comunicació i seguiment parlamentari.  
Capítol II  
De la Secretaria Autonòmica d'Immigració i Ciutadania  
Article 2  
De la Secretaria Autonòmica depenen les direccions generals incloses en el capítol IV de la present Orde.  
Capítol III  
De la Subsecretaria  
Article 3  
Per a l'execució de les funcions que té assignades, de la Subsecretaria depén la Secretaria General Administrativa.   
Article 4  
A la Secretaria General Administrativa li corresponen les funcions pròpies de la gestió de tots els servicis generals de la conselleria i prestar suport directe al titular de la Subsecretaria. La Secretaria General Administrativa s'estructura en els servicis següents:   
- Servici d'Organització i Seguiment, a què li correspon la tramitació dels assumptes que s'hagen d'elevar a la Comissió de secretaris autonòmics i subsecretaris i al Consell, el trasllat dels seus acords i la custòdia de les certificacions dels mateixos; la racionalització i normalització de procediments administratius; la coordinació, seguiment, supervisió i tramitació de convenis i acords de col·laboració a subscriure per la conselleria; l'assistència tècnica en l'elaboració i tramitació de convocatòries de subvencions; vetlar pel funcionament correcte del Registre general de la conselleria; la tramitació dels expedients de responsabilitat; la coordinació dels servicis de traducció i la realització dels tràmits necessaris per a la publicació d'actes o disposicions en el Diari Oficial de la Comunitat Valenciana; i qualsevol altra funció que en les dites matèries li siga encomanada.  
- Servici de Gestió economicoadministrativa, a què li correspon la tramitació dels assumptes relatius a la gestió del personal de la conselleria; elaborar criteris sobre procediment de contractació; estudiar, preparar i formalitzar els expedients de contractació i d'assumptes generals així com el seguiment de la seua execució; supervisió i coordinació del parc mòbil i de les instal·lacions de la conselleria i el seu manteniment; l'estudi, control i gestió patrimonial dels béns mobles i immobles; l'elaboració de l'avantprojecte de pressupostos de la conselleria; la tramitació de les modificacions pressupostàries; la gestió i el control de l'execució pressupostària i econòmica; informar les disposicions normatives en relació al gasto públic i, en general, qualsevol funció que en les dites matèries li siga encomanada.  
- Servici d'Informàtica, a què correspon la informatització dels departaments de la conselleria; l'elaboració i execució de plans d'informatització, l'assistència tècnica en matèria informàtica als distints departaments; la gestió de bases de dades, xarxes, sistemes informàtics i pàgina web de la conselleria; vetlar per la correcta aplicació de la normativa sobre tractament de dades de caràcter personal, i, en general, totes les funcions se li que encomanen en l'àmbit informàtic de la conselleria.   
Capítol IV  
De les direccions generals  
Secció Primera  
De la Direcció General d'Immigració  
Article 5  
Per a l'execució de les funcions assignades, la Direcció General d'Immigració s'estructura en l'Àrea d'Immigració.  
Article 6  
A l'Àrea d'Immigració s'estructura en el servici següent:   
- Servici de Suport Tècnic, a què li correspon:  
a) Prestar el suport administratiu i tècnic al titular de la Direcció General per al desenrotllament de la política d'integració de la immigració.   
b) La redacció dels convenis o altres fórmules de col·laboració, així com de projectes normatius en matèria d'immigració.   
c) Elaboració de les convocatòries d'ajudes de servicis socials destinades específicament a la immigració, així com la tramitació de les sol·licituds i gestió de les mateixes.   
d) Tramitació dels recursos administratius interposats, així com dels procediments de revisió administratius, quan afecten l'àmbit de les seues atribucions.  
Secció Segona  
De la Direcció General de Cooperació al   
Desenrotllament i Solidaritat  
Article 7  
Per a l'execució de les funcions assignades, la Direcció General de Cooperació al Desenrotllament i Solidaritat s'estructura en l'Àrea de Cooperació al Desenrotllament i Solidaritat.  
Article 8  
A l'Àrea de Cooperació al Desenrotllament i Solidaritat li correspon la gestió de les iniciatives, accions i programes destinats a contribuir al progrés dels països en via de desenrotllament, i s'estructura en els servicis següents:   
- Servici de Gestió Administrativa i Assistència Jurídica, a què li correspon la:  
a) Tramitació, gestió i coordinació de les convocatòries d'ajudes a projectes i accions de Cooperació al Desenrotllament, així com el seguiment, avaluació i control de la justificació dels projectes aprovats.   
b) Preparació, gestió, custòdia, seguiment, avaluació i control de la justificació dels convenis de col·laboració que se subscriguen com a conseqüència de l'activitat de la direcció general.   
c) Preparació i instrucció dels expedients de revocació de subvencions de la direcció general.   
d) Assistència jurídic administrativa als agents de cooperació al desenrotllament, en relació amb la preparació d'expedients per a la seua presentació a les convocatòries.   
e) Preparació de la infraestructura i suport per a la coordinació d'actuacions d'ajuda humanitària.  
f) Suport jurídic a les unitats de la direcció general.   
g) Suport tècnic als diferents òrgans consultius existents en la conselleria i relacionats amb les competències assumides de la direcció general.   
- Servici de Planificació i Formació, a què li correspon la:  
a) Coordinació de la informació sobre les actuacions i convocatòries de diversos organismes d'àmbit local, autonòmic, nacional en matèria de cooperació al desenrotllament.  
b) Promoció i suport a la realització de programes en matèria de cooperació al desenrotllament que, amb objectius coincidents, puguen establir altres administracions de la Comunitat Valenciana, l'administració de l'Estat.   
c) Investigació, estudi i proposta de noves formes i fronts d'actuació en matèria de cooperació al desenrotllament, en coordinació amb les polítiques d'actuació de l'àmbit de la Unió Europea i internacional.   
d) Elaboració de directrius per a la preparació de les convocatòries d'ajudes i convenis de col·laboració en matèria de cooperació al desenrotllament, quant a zones geogràfiques, col·lectius i sectors d'actuació preferent, tipus d'acció prioritaris així com condicions exigibles als projectes.   
e) Programació, execució i supervisió dels programes d'educació solidària i formació en cooperació al desenrotllament tant en l'àmbit de la Comunitat Valenciana com en els països que siguen objecte d'actuació del Programa de Cooperació amb els països en via de desenrotllament.  
f) Elaboració d'estudis i estadístiques sobre la cooperació al desenrotllament a la Comunitat Valenciana, així com potenciar i difondre treballs d'investigació sobre dita temàtica.  
g) Foment en la implantació i execució de projectes de capacitació i formació d'especialistes en Cooperació al Desenrotllament.   
h) Implantació, desenrotllament i avaluació de totes les accions es que atribuïsquen a la direcció general en l'àmbit de les seues competències.  
Secció Tercera  
De la Direcció General de Ciutadania i Integració  
Article 9  
Per a l'execució de les funcions assignades, la Direcció General de Ciutadania i Integració s'estructura en l'Àrea de Ciutadania i Xarxes Socials i l'Àrea de Participació.  
Article 10  
A l'Àrea de Ciutadania i Xarxes Socials li correspon la potenciació i la realització de projectes de caràcter participatiu propis de la societat civil, l'assessorament i coordinació de fórmules participatives i la proposta de procediments de decisió ciutadana en els assumptes públics, així com la integració dels diferents agents socials en estos processos. Així mateix li corresponen les funcions d'interlocució i coordinació institucional entre la conselleria i altres organismes i entitats responsables en la matèria, l'anàlisi i l'estudi de sistemes i mètodes de participació i decisió ciutadana i l'impuls de l'ús de noves tecnologies de comunicació i informació en els processos participatius de la societat civil incorporant criteris de governança en l'acció pública del Consell.   
Article 11  
A l'Àrea de Participació li correspon la coordinació i el contacte institucional entre la Generalitat i les col·lectivitats de ciutadans valencians dins i fora de la Comunitat Valenciana, així com les qüestions que es deriven dels nous processos de participació ciutadana i que impliquen l'impuls de nous models. Du a terme activitats que fomenten el coneixement directe de les institucions autonòmiques entre els ciutadans. Igualment impulsa la realització d'activitats d'arrelada tradició en els costums del poble valencià. Recolza les activitats i inversions dels centres valencians existents en l'exterior de la Comunitat Valenciana, tant a Espanya com en l'estranger. Promou la presència del valencià entre els col·lectius de valencians residents fora de la Comunitat valenciana. Fomenta la realització d'activitats cíviques i culturals amb els valencians residents en l'exterior. Promociona l'edició de publicacions i la confecció de divers material destinat a donar a conéixer millor a la ciutadania la Comunitat Valenciana.  
Capítol V  
Dels servicis territorials  
Article 12  
1. En cada una de les tres províncies de la Comunitat Valenciana existiran els servicis territorials d'Immigració i Ciutadania, que gestionaran les competències que se li atribuïsquen en la matèria, en el seu respectiu àmbit territorial.   
Els servicis territorials dependran orgànicament de la Subsecretaria i funcionalment dels directors generals en les matèries de la seua respectiva competència.   
2. En cada una de les províncies, dependent del titular de la Subsecretaria, existirà un director territorial que dirigirà i coordinarà els servicis, seccions i unitats administratives, vetlarà pel seu funcionament correcte, adoptant les mesures que anessen necessàries, i exercirà totes aquelles facultats que se li assignen o deleguen.   
Així mateix, en cada direcció territorial, un secretari territorial, amb rang de servici, prestarà assistència tècnica al director territorial i exercirà les atribucions de tramitació administrativa, de gestió de personal, d'assumptes generals i de gestió econòmica i pressupostària.   
DISPOSICIÓ DEROGATÒRIA  
Queden derogades totes les disposicions que del mateix rang o d'un rang inferior s'oposen a la present orde.   
DISPOSICIÓ FINAL  
La present orde entrarà en vigor el mateix dia que es publique en el Diari Oficial de la Comunitat Valenciana.   
València, 24 de juliol de 2007  
El conseller d'Immigració i Ciutadania,   
RAFAEL BLASCO CASTANY


Còpia Permalink ELI